CELEX: C2005/115/43
Language: sl
Date: 2005-05-14 00:00:00
Title: Zadeva T -32/05: Tožba Claire Staelen proti Evropskemu parlamentu, vložena dne 19. januarja 2005

14.5.2005   
            
            
               SL
            
            
               Uradni list Evropske unije
            
            
               C 115/22
            
         Tožba Claire Staelen proti Evropskemu parlamentu, vložena dne 19. januarja 2005
   (Zadeva T -32/05)
   (2005/C 115/43)
   Jezik postopka: francoščina
   Claire Staelen, stanujoča v Bridelu (Luksemburg) ki jo zastopa Joëlle Choucroun, avocat, z naslovom za vročanje v Luxembourgu, je dne 19. januarja 2005 na Sodišču prve stopnje Evropskih skupnosti vložila tožbo proti Evropskemu parlamentu.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo komisije z dne 18. avgusta 2004, sprejeto na natečaju EUR/A/151/98;
            
         
               2.
            
            
               Evropskemu parlamentu naloži, naj tožeči stranki plača vsoto 30.000 EUR iz naslova odškodnine za nepremoženjsko škodo, ki jo je utrpela, povečano za zakonske obresti, ki veljajo v Velikem vojvodstvu Luksemburg, od dne izdaje sodbe do popolne poravnave, s pridržkom premoženjske škode;
            
         
               3.
            
            
               Evropskemu parlamentu naloži plačilo vseh stroškov postopka.
            
         Tožbeni razlogi in bistvene trditve
   Tožeča stranka je vložila tožbo proti odločbi natečajne komisije EUR/151/98. S sodbo Sodišča prve stopnje z dne 5. marca 2003, izdano v zadevi T-24/01, je bila ta odločba razglašena za nično. Po tej razglasitvi ničnosti je Parlament ponovil natečaj in komisija je ponovno začela z delom. Z izpodbijano odločbo v tej zadevi je natečajna komisija odločila, da tožeče stranke ne vpiše na seznam uspešnih kandidatov.
   V podporo svoji tožbi tožeča stranka navaja kršitev člena 233 ES, vztrajanje pri diskriminatornem obravnavanju in kršitev načela legitimnih pričakovanj.